Anexa nr. 1  
la decizia consiliului comunal

Nr.4 /6 din 28 septembrie 2017

**REGULAMENT**

**privind acordarea titlului de ,,Cetăţean de Onoare al comunei Chetriş ”**

**Capitolul I : Dispoziții generale**

**Art.1.**Conform Legii 436-XVI din 28.02.2006 , art.14, pct.2 ,alin(s ) privind administrația publică locală , Consiliul Local al comunei Chetriș acordă titlul de ,,Cetățean de Onoare al comunei Chetriș”, persoanelor fizice cu merite deosebite în cadrul comunității.

**Art.2.**Titlul de ,,Cetățean de Onoare al comunei Chetriș” reprezintă cea mai înaltă distincție acordată de către Consiliul local al comunei Chetriș.

**Art.3.**Titlul se acordă , dupăc caz, din initiativa:

1. primarului comunei Chetriș;
2. consilierilor locali ai comunei Chetriș;
3. unuia sau mai multor cetățeni cu drept de vot , dacă propunerea este susținută prin semnături de cel puțin 5% din populația cu drept de vot a comunei Chetriș.

**Art.4.**Acordarea titlului nu este condiționată de :

1. cetățenie;
2. naționalitate;
3. vârstă;
4. domiciliu;
5. sex;
6. religie;
7. apartenență politică.

**Art.5.**Titlul se acordă după caz:

1. în timpul vieții celui în cauză;
2. post-mortem.

**Art.6.**Titlul are următoarele caracteristici:

1. este personal;
2. este netransmisibil;
3. este un drept al titularului;
4. are valabilitate nedeterminată.

**Capitolul II: Categorii de personalități în dreptățite să primească titlul**

**Art.7**.Sunt îndreptățite să fie propuse pentru acordarea titlului categoriile de personalități care se găsesc în una din situațiile următoare:

1. înalte personalități politice , științifice sau culturale care , prin activitatea profesională ,au contribuit la crearea unor legături științifice , culturale sau economice cu efecte positive asupra comunității Chetriș;
2. persoane care, prin activitatea lor cotidiană , impun în țară și peste hotare o imagine deosebită comunității Chetriș și Republicii Moldova,având ca rezultat realizarea unor relații puternice ,economico-sociale sau de altă natură,în beneficial locuitorilor comunei Chetriș;
3. persoane cu merite deosebite sau contribuții materiale și financiare importante în dezvoltarea economico-socială a comunei Chetriș,în domeniul asistenței sociale , crearea de noi locuri de muncă, eradicarea șomajului , atragerea de importante surse financiare în scopul sprijinirii comerțului și agriculturii comunei Chetriș;
4. persoane care participă în cadrul parteneriatelor autorității publice locale cu persoane juridice a Republicii Moldova sau străine, organizații nonguvernamentale și alți parteneri sociali, constituite în vederea finanțării și realizării în comun a unor acțiuni,lucrări,servicii sau proiecte de interes local,cu benificii concrete asupra comunității Chetriș;
5. persoane care desfășoară acțiuni caritabile în comuna Chetriș, în folosul orfanilor, bătrânilor, persoanelor cu handicap,copiilor abandonați, instituțiilor care îngrijesc persoanele defavorizate ;
6. foști deținuți politici și deportați sau veterani de război care,prin activitățile lor ulterioare și-au adus contribuția la imaginea pozitivă a comunei Chetriș,în țară și peste hotares sau au participat la realizarea legăturilor dintre comunitate și alte localități;
7. generali,ofițeri,subofițeri,personal civil sau cu statut special al ministerelor și serviciilor ,care s-au distins prin fapte de eroism în timpul unor conflicte militare,în caz de dezastre,calamități sau alte cazuri similare;
8. sportivi născuți, formați sau care reprezintă comuna Chetriș cu rezultate excepționale în competițiile sportive locale, republicane, internationale;
9. persoane care au trecut în neființă, dar care, prin activitatea lor prestigioasă, au promovat imaginea comunei Chetriș, la nivel socio-economic, educational, cultural-artistic;
10. persoane care prin acțiunile lor au preîntîmpinat producerea de evenimente desosebit de grave sau prin sacrificiul suprem au salvat viețile concetățenilor , în comuna Chetriș.

**Capitolul III : Incompatibilități**

**Art.8**.Nu pot dobândititlul de Cetățean de Onoare:

1. persoanele care au fost condamnate pentru săvârșirea de fapte penale, în țară sau străinătate,altele decât cele de natură politică;
2. persoanele care au colaborat cu organele de securitate ale statului.

**Capitolul IV:Procedura acordării , înmânării și înregistrării titlului**

**Art.9**.Procedura dezbaterii candidațurilor este următoare:

**1**.Documentația cu propunerile se înregistrează la secretarul Consiliului local al comunei .

**2.**Documentația va cuprinde următoarele înscrisuri:

1. declarația tip de acceptare a titlului de ,,Cetățean de Onoare al comunei Chetriș”;
2. declarația de proprie răspundere că nu a colaborat cu organele de securitate ale statului;
3. actul de identitate, în copie certificată pentru conformitate cu originalul;
4. curriculum vitae,în original;
5. certificate de cazier juduciar, în original;
6. expunerea de motive a inițiatorului,în original;
7. actul de deces al celui propus, după caz, în copie certificată pentru conformitate cu originalul.

**3.**Secretarul Consiliului local al comunei Chetrș întocmește raportul de specialitate și proiectul de decizie , pe care le înaintează Consiliului local al comunei Chetriș.

**4.**Propunerile se dezbat în plenul Consilului local al comunei Chetriș în ședință ordinară.

**5.**Acordarea titlului se va face de către Consilului local la comunei Chetriș, cu votul majorității consilierilor prezenți.

**6.**Propunerile respinse nu pot fi reintroduse în dezbatere în aceeași legislatură .

**7.**Decernarea titlului se face de către primarul comunei Chetriș în cadrul unei ședințe ordinare a Consilului local al comunei Chetriș sau în cadrul unui eveniment organizat de primăria comunei Chetriș.

**Art.10.**Metodologia înmînării titlului este următoarea:

**1.**Președintele de ședință anunță festivitatea ce urmeazăsă să se defășoare.

**2.**Primarul comunei Chetriș prezintă expunerea de motive care au stat la baza propunerii hotărârii Consiliului local .

**3.**Primarul comunei Chetriș înmînează diploma de ,,Cetățean de Onoare al comunei Chetriș ” și placheta , realizate în acest scop , persoanei laureate sau persoanei care o reprezintă.

**4.**Ia cuvântul persoana laureată sau reprezentatul acesteia.

**5**.Pot lua cuvântul și alte personae prezente care doresc să sublinieze pe scurt meritele laureatului.

**6**.Laureatul sau reprezentantul acestuia este invitat să scrie câteva rânduri în cartea de onoare a comunei Chetriș.

**Art.11**.Diploma este înscrisă de către secretarul Consiliului local în registrul de evidență a Cetățenilor de Onoare ai comunei Chetriș

**Capitolul V: Drepturi dobândite de deținătoriit titlului**

**Art.12.**Dețnătorii titlului dobândesc următoarele drepturi:

1. dreptul de a participa la toate manifestările științifice , cultural-artistice și sportive organizate de primărie și Consiliul local al comunei Chetriș și de către instituțiile aflate în subordine ;
2. sprijin privind rezolvarea problemelor de sănătate , internarea la azil de bătrâni, în caz de nevoie,prin ajutorul oferit de Serviciul Public de Asistență Socială.

**Capitolul VI: Obligațiile deținătorilor titlului**

**Art.13**.Deținătorii titlului au următoarele obligații:

1. Să participle la sesiunile solemne ale Consiliului comunei Chetriș , atunci când i se adresează o invitație în acest sens ;
2. Să participe la unele acțiuni care vizează interesele fundamentale ale comunității și să sprijine soluționarea unor probleme de interes general ,conform competenței și capacității profesionale;
3. Să participle la acțiuni de interes public sau dezbateri publice organizate de primăria comunei Chetriș;
4. Să nu compromită ,cu reavoință, interesele comunității și anume:

-denigrarea unor realizări comune în diverse domenii de activitate, atunci când apar diferite obstacole de natură legislativă, administrativă sau financiară,divergențe de opinii,ambiții sau interese personale ;

-condamnarea penală cu caracter definitiv pronunțată de instanța de judecată, pentru activități ilegale.

**Capitolul VII:Retragerea titlului**

**Art.14.**Titlul se retrage în următoarele situații:

1. În cazul descopeririii ulterioare a unor fapte penale cu condamnare , săvârșite pe teritoriul comunei, țării sau în afara ei , altele decât cele de natură politică, care nu au fost aduse la cunoștință Consiliului local al comunei Chetriș;
2. În cazul săvârșirii de către cel gratificat a unor fapte penale pentru care este condamant definitiv după acordarea titlului;
3. În cazul săvârșirii de către cel gratificat a unor fapte care lezează interesele comunității sau ale statului;
4. În cazul cînd persoana a fost colaboratoare a organelor de securitate a statului.

**Art.15.**Retragerea titlului se va adopta în ședință publică ordinară a Consiliului local al comunei Chetriș .La ședința Consiliului local va fi invitat deținătorul titlului care, dacă va solicita, poate lua cuvântul .În caz de neparticipare decizia urmeză a i se comunice în termen de 10 zile.

**Art.16.**Drepturile prevăzute la Art.12 încetează în următoarele situații:

1. decesul titularului;
2. retragerea titlului.

**Capitolul VIII.Dispoziții finale**

**Art.17.**Cetățenii comunei care, pentru merite deosebite, au fost recompensați cu titlul de ,,Cetățean de Onoare al comunei” vor fi înscriși în Cartea de Onoare a comunei Chetriș.

**Art.18.**Primarul comunei va informa cetățenii comunei asupra personalității și meritelor pentru care consiliul local a acordat titul persoanei în cauză.

**Art.19.**Informațiile publice referitoare la Cetățenii de Onoare vor fi publicate și în format electronic pe site-ul Primăriei Chetriș ,la rubrica special deschisă în acest sens.

**Secretarul comisiei \_\_\_\_\_\_\_\_\_\_\_\_\_Elena Ivanov**